Burjassot replanta les seues jardineres
2025-07-24

Ateses les peticions de les veïnes i els veïns del municipi i tenint en compte la bellesa que aporten a cada racó de Burjassot, la Brigada Municipal d’Obres de l’Ajuntament de Burjassot, dirigida pel regidor Manuel Pérez Menero, està millorant les jardineres del municipi replantant diferents espècies sobre les mateixes.

Així, tal com es pot veure a la foto que acompanya aquesta informació, s’ha procedit a replantar les jardineres de tot el municipi gràcies a les plantes que estaven en el Centre Socioeducatiu Díaz Pintado, pel treball desenvolupat pel Taller d’Ocupació.

A poc a poc les noves plantes aniran omplint de color i de vida cada carrer de Burjassot.